Curtea Constituţională a Republicii Moldova a respins sesizarea deputaţilor comunişti şi socialişti care contestau organizarea în aceeaşi zi a alegerilor prezidenţiale şi a referendumului privind aderarea la Uniunea Europeană, informează Rador Radio România.
Judecătorii constituţionali de la Chişinău au argumentat că organizarea simultană a mai multor scrutine este o practică obişnuită în statele europene, iar acest lucru duce la reducerea cheltuielilor şi sporirea participării electoratului.
Decizia Curţii Constituţionale nu este o surpriză, apreciază analiştii consultaţi de Radio Chişinău, întrucât, anterior, au mai avut loc scrutine organizate în aceeaşi zi cu un referendum.
Opoziţia pro-rusă din Republica Moldova va face tot posibilul ca referendumul să eşueze, mai spun analiştii, întrucât Rusiei nu îi convine apropierea Republicii Moldova de Uniunea Europeană.